ระเบียบกรมธุรกิจพลังงานว่าด้วยหลักเกณฑ์การจ่ายเงินสินบนรางวัลและวิธีปฏิบัติในการขอรับเงินสินบนหรือเงินรางวัลพ.ศ. ๒๕๕๓ เพื่อให้การดำเนินการป้องกันและปราบปรามการกระทำผิดกฎหมายที่อยู่ในอำนาจหน้าที่รับผิดชอบของกรมธุรกิจพลังงานมีประสิทธิภาพยิ่งขึ้นและอนุวัตตามระเบียบกระทรวงการคลังว่าด้วยการจ่ายเงินสินบนรางวัลและค่าใช้จ่ายในการดำเนินงาน พ.ศ. ๒๕๔๖ข้อบังคับกระทรวงการคลัง ว่าด้วยการหักเงินค่าปรับก่อนนำส่งคลัง พ.ศ. ๒๕๔๖และฉบับที่ ๒ พ.ศ. ๒๕๔๗ ประกาศกระทรวงการคลัง เรื่อง การกำหนดประเภทและอัตราการหักเงินค่าปรับก่อนนำส่งคลัง ลงวันที่ ๑๑ กุมภาพันธ์ พ.ศ. ๒๕๔๗และฉบับที่ ๒ ลงวันที่ ๖ กันยายน พ.ศ. ๒๕๔๗ กรมธุรกิจพลังงานจึงวางระเบียบปฏิบัติในเรื่องดังกล่าว ดังต่อไปนี้ข้อ๑ ระเบียบนี้เรียกว่า ระเบียบกรมธุรกิจพลังงานว่าด้วยหลักเกณฑ์การจ่ายเงินสินบนรางวัลและวิธีปฏิบัติในการขอรับเงินสินบนหรือเงินรางวัลพ.ศ. ๒๕๕๓ข้อ๒[๑]ระเบียบนี้ให้ใช้บังคับตั้งแต่วันถัดจากวันที่ประกาศในราชกิจจานุเบกษาเป็นต้นไปข้อ๓ให้ยกเลิกระเบียบกรมธุรกิจพลังงานว่าด้วยหลักเกณฑ์การจ่ายเงินสินบนรางวัลและวิธีปฏิบัติในการขอรับเงินสินบนหรือเงินรางวัลในคดีจับกุมผู้กระทำผิดตามพระราชบัญญัติการค้าน้ำมันเชื้อเพลิงพ.ศ. ๒๕๔๓ พระราชบัญญัติควบคุมน้ำมันเชื้อเพลิง พ.ศ. ๒๕๔๒พระราชบัญญัติวัตถุอันตราย พ.ศ. ๒๕๓๕และพระราชกำหนดแก้ไขและป้องกันภาวะการขาดแคลนน้ำมันเชื้อเพลิง พ.ศ. ๒๕๑๖ พ.ศ. ๒๕๔๗และฉบับที่ ๒ พ.ศ. ๒๕๔๗ข้อ๔ระเบียบนี้ให้ใช้บังคับกับการกระทำผิดตามกฎหมายที่กำหนดในบัญชีแนบท้ายประกาศกระทรวงการคลังเรื่อง การกำหนดประเภทและอัตราการหักเงินค่าปรับก่อนนำส่งคลัง ลงวันที่ ๑๑กุมภาพันธ์ ๒๕๔๗ และที่กำหนดเพิ่มเติมตามประกาศกระทรวงการคลัง (ฉบับที่ ๒)ลงวันที่ ๖ กันยายน พ.ศ. ๒๕๔๗ ดังต่อไปนี้(๑) ประกาศคณะปฏิวัติ ฉบับที่ ๒๘ ลงวันที่ ๒๙ ธันวาคม พ.ศ. ๒๕๑๔(๒) พระราชกำหนดแก้ไขและป้องกันภาวะการขาดแคลนน้ำมันเชื้อเพลิง พ.ศ. ๒๕๑๖(๓) พระราชบัญญัติวัตถุอันตราย พ.ศ. ๒๕๓๕(๔) พระราชบัญญัติควบคุมน้ำมันเชื้อเพลิง พ.ศ. ๒๕๔๒(๕) พระราชบัญญัติการค้าน้ำมันเชื้อเพลิง พ.ศ. ๒๕๔๓ข้อ๕ ระเบียบ ข้อบังคับหรือคำสั่งอื่นใดซึ่งขัดหรือแย้งกับระเบียบนี้ให้ใช้ระเบียบนี้แทนข้อ๖ระเบียบนี้มิใช่เป็นการโฆษณาให้คำมั่นแก่บุคคลใดตามกฎหมายแต่เป็นระเบียบที่วางไว้เพื่อเป็นหลักเกณฑ์ในการพิจารณาของกรมธุรกิจพลังงานที่จะจ่ายเงินสินบนรางวัลให้แก่ผู้แจ้งความนำจับหรือพนักงานเจ้าหน้าที่ของกรมธุรกิจพลังงานหรือเจ้าหน้าที่หน่วยงานอื่นที่เกี่ยวข้องซึ่งเป็นผู้ปฏิบัติงานตามอำนาจหน้าที่อันได้มาซึ่งเงินค่าปรับตามแต่จะเห็นสมควรเท่านั้นการพิจารณาของผู้มีอำนาจตามที่กำหนดในระเบียบนี้ถือเป็นเด็ดขาดผู้ใดจะนำไปฟ้องร้องเป็นคดีมิได้ข้อ๗ให้อธิบดีกรมธุรกิจพลังงานเป็นผู้รักษาการตามระเบียบนี้การที่มีปัญหาเกี่ยวกับแนวทางปฏิบัติหรือที่ระเบียบนี้มิได้กำหนดแนวทางปฏิบัติไว้ให้อธิบดีกรมธุรกิจพลังงานเป็นผู้วินิจฉัยชี้ขาดหมวด ๑ข้อความทั่วไป ข้อ๘ ในระเบียบนี้เงินค่าปรับ หมายความว่าเงินค่าปรับที่ได้รับจากการกระทำผิดกฎหมายที่อยู่ในอำนาจหน้าที่ความรับผิดชอบของกรมธุรกิจพลังงานเงินสินบน หมายความว่าเงินที่จ่ายให้แก่ผู้แจ้งความนำจับตามระเบียบนี้เงินรางวัล หมายความว่าเงินที่จ่ายให้แก่เจ้าหน้าที่ผู้จับตามระเบียบนี้ผู้แจ้งความนำจับ หมายความว่า บุคคลเดียวหรือหลายคนซึ่งนำเบาะแสหรือเค้าเรื่องแห่งการกระทำผิดมาแจ้งแก่ผู้รับแจ้งความนำจับจนสามารถจับกุมและลงโทษกระทำผิดได้แต่ต้องมิใช่เจ้าหน้าที่ผู้จับหรือข้าราชการหรือพนักงานเจ้าหน้าที่กรมธุรกิจพลังงานหรือสำนักงานพลังงานจังหวัดหรือพนักงานเจ้าหน้าที่ผู้มีหน้าที่ดำเนินการตามกฎหมายในเรื่องนั้นเจ้าหน้าที่ผู้จับ หมายความว่าข้าราชการหรือพนักงานเจ้าหน้าที่กรมธุรกิจพลังงานหรือสำนักงานพลังงานจังหวัดหรือผู้มีหน้าที่ดำเนินการตามกฎหมายในเรื่องนั้นและมีส่วนร่วมในการจับกุมผู้กระทำความผิดหรือพนักงานฝ่ายปกครอง หรือตำรวจตามประมวลกฎหมายวิธีพิจารณาความอาญาซึ่งทำหน้าที่จับกุมผู้กระทำผิดสำหรับกรณีที่มีการจับกุมผู้กระทำผิดและให้หมายความรวมถึงพนักงานเจ้าหน้าที่ที่ดำเนินงานตามอำนาจหน้าที่อันได้มาซึ่งเงินค่าปรับนั้นสำหรับกรณีที่ไม่มีการจับกุมผู้กระทำผิดด้วยค่าใช้จ่ายในการดำเนินงาน หมายความว่าค่าใช้จ่ายเกี่ยวกับการปฏิบัติงานตามอำนาจหน้าที่อันได้มาซึ่งเงินค่าปรับคณะกรรมการ หมายความว่าคณะกรรมการวินิจฉัยการจ่ายเงินสินบนหรือเงินรางวัลตามระเบียบนี้หมวด ๒การแจ้งความนำจับ ข้อ๙ ผู้รับแจ้งความนำจับตามระเบียบนี้ได้แก่(๑) อธิบดีกรมธุรกิจพลังงาน รองอธิบดีกรมธุรกิจพลังงาน(๒) ผู้อำนวยการสำนักความปลอดภัยธุรกิจก๊าซธรรมชาติผู้อำนวยการสำนักความปลอดภัยธุรกิจก๊าซปิโตรเลียมเหลว ผู้อำนวยการสำนักความปลอดภัยธุรกิจน้ำมันผู้อำนวยการสำนักคุณภาพน้ำมันเชื้อเพลิงผู้อำนวยการสำนักบริการธุรกิจและการสำรองน้ำมันเชื้อเพลิง(๓) ผู้ซึ่งอธิบดีกรมธุรกิจพลังงานกำหนด(๔) ผู้ว่าราชการจังหวัด หรือผู้ที่ผู้ว่าราชการจังหวัดมอบหมาย(๕) พลังงานจังหวัด(๖) หัวหน้าสำนักงานปลัดหรือเทียบเท่าขึ้นไปขององค์กรปกครองส่วนท้องถิ่นที่กรมธุรกิจพลังงานถ่ายโอนภารกิจหรือมอบอำนาจให้ทำการแทนข้อ๑๐ การแจ้งความนำจับผู้แจ้งความนำจับต้องแจ้งต่อผู้รับแจ้งความในข้อ ๙เว้นแต่กรณีที่ต้องจับกุมผู้กระทำความผิดโดยด่วน ซึ่งถ้ารั้งรอไว้ผู้กระทำความผิดอาจหลบหนีไปได้และผู้แจ้งความประสงค์จะแจ้งความนำจับแต่มิอาจแจ้งความต่อผู้รับแจ้งความตามข้อ ๙ ได้ก็ให้แจ้งต่อเจ้าพนักงานตำรวจซึ่งมีหน้าที่สืบสวนจับกุมที่มียศตั้งแต่ร้อยตำรวจตรีขึ้นไปและก่อนที่เจ้าพนักงานผู้รับแจ้งความจะดำเนินการให้มีการจับกุมนั้นให้แจ้งทางโทรศัพท์ หรือทางโทรสาร หรือโดยวิธีการอื่นใดต่อผู้รับแจ้งความตามข้อ ๙ทราบ พร้อมทั้งจัดทำหลักฐานการรับแจ้งความไว้แล้วให้รายงานผลการจับกุมและส่งรายละเอียดหลักฐานการรับแจ้งความนำจับให้ผู้บังคับบัญชาชั้นเหนือขึ้นไปทราบภายใน๒๔ ชั่วโมง นับแต่เวลาที่มีการจับกุม และรายงานให้ผู้รับแจ้งความตามข้อ ๙ทราบต่อไปข้อ๑๑ เมื่อได้รับแจ้งความนำจับให้ผู้รับแจ้งความนำจับ จัดทำหลักฐานการรับแจ้งความเป็นหนังสือโดยระบุการกระทำผิดรายละเอียดเกี่ยวกับชื่อบุคคล (ถ้ามี) สถานที่วันเวลาที่รับแจ้งเสร็จแล้วลงลายมือชื่อตำแหน่งของผู้รับแจ้งความถ้าผู้แจ้งความนำจับประสงค์จะไม่เปิดเผยชื่อให้พิมพ์ลายนิ้วมือไว้เป็นหลักฐานแต่ถ้าไม่ประสงค์จะปิดเป็นความลับให้เขียนชื่อที่อยู่ของผู้แจ้งความนำจับและให้ผู้แจ้งความนำจับลงลายมือชื่อหรือพิมพ์ลายนิ้วมือไว้เป็นหลักฐานในหนังสือแจ้งความแล้วทำสำเนา๑ ชุด มอบให้ผู้แจ้งความนำจับไว้เป็นหลักฐานข้อ๑๒เมื่อได้มีการจับกุมผู้ต้องหาพร้อมด้วยหลักฐานหรือของกลางซึ่งเป็นการกระทำผิดตามพระราชบัญญัติการค้าน้ำมันเชื้อเพลิง พ.ศ. ๒๕๔๓พระราชบัญญัติควบคุมน้ำมันเชื้อเพลิง พ.ศ. ๒๕๔๒ พระราชบัญญัติวัตถุอันตราย พ.ศ.๒๕๓๕ พระราชกำหนดแก้ไขและป้องกันภาวะการขาดแคลนน้ำมันเชื้อเพลิง พ.ศ. ๒๕๑๖ประกาศคณะปฏิวัติ ฉบับที่ ๒๘ ลงวันที่ ๒๙ ธันวาคม พ.ศ. ๒๕๑๔แล้วให้ผู้จับกุมดำเนินการส่งหลักฐานหรือของกลางดังกล่าวให้กรมธุรกิจพลังงานตรวจพิสูจน์ตามระเบียบที่เกี่ยวข้องต่อไปหมวด ๓หลักเกณฑ์การจ่ายเงินสินบนและเงินรางวัล ข้อ๑๓[๒]ให้อธิบดีกรมธุรกิจพลังงานหรือผู้ที่ได้รับมอบหมายหักเงินค่าปรับนำส่งคลังเป็นรายได้ของแผ่นดินก่อนนำมาจ่ายเป็นเงินสินบนเงินรางวัลและค่าใช้จ่ายในการดำเนินงานดังนี้(๑)กรณีการจับกุมผู้กระทำผิด ให้หักในอัตราร้อยละ ๒๐ ของเงินค่าปรับที่ได้รับ(๒)กรณีตรวจพบการกระทำผิด ให้หักในอัตราร้อยละ ๔๐ ของเงินค่าปรับที่ได้รับการจ่ายเงินสินบนหรือเงินรางวัลตามระเบียบนี้ให้ใช้กับการแจ้งความนำจับหรือการจับกุมการกระทำผิดตามพระราชบัญญัติการค้าน้ำมันเชื้อเพลิงพ.ศ. ๒๕๔๓ พระราชบัญญัติควบคุมน้ำมันเชื้อเพลิง พ.ศ. ๒๕๔๒พระราชบัญญัติวัตถุอันตราย พ.ศ. ๒๕๓๕พระราชกำหนดแก้ไขและป้องกันภาวะการขาดแคลนน้ำมันเชื้อเพลิง พ.ศ. ๒๕๑๖และประกาศคณะปฏิวัติ ฉบับที่ ๒๘ ลงวันที่ ๒๙ ธันวาคม พ.ศ. ๒๕๑๔ ทุกฐานความผิดนับถัดจากวันที่ประกาศมีผลบังคับใช้เป็นต้นไปข้อ๑๔การจ่ายเงินสินบนให้เป็นตามหลักเกณฑ์และอัตรา ดังต่อไปนี้(๑) กรณีที่มีการจับกุมผู้กระทำความผิดให้จ่ายเงินสินบนแก่ผู้แจ้งความนำจับในอัตราร้อยละ ๒๐ ของเงินค่าปรับที่ได้รับ(๒) กรณีที่ไม่มีการจับกุมผู้กระทำความผิด ให้จ่ายเงินสินบนแก่ผู้แจ้งความนำจับในอัตราร้อยละ๑๕ ของเงินค่าปรับที่ได้รับในกรณีที่มีผู้แจ้งความนำจับหลายคนให้จ่ายเงินสินบนโดยแบ่งเท่าๆ กันทุกคน เว้นแต่จะมีหลักฐานตกลงกันไว้เป็นอย่างอื่นข้อ๑๕ การจ่ายเงินรางวัลให้เป็นไปตามหลักเกณฑ์และอัตรา ดังต่อไปนี้(๑) กรณีที่มีการจับกุมผู้กระทำความผิดให้จ่ายเงินรางวัลแก่เจ้าหน้าที่ผู้จับในอัตราร้อยละ ๔๐ ของเงินค่าปรับที่ได้รับ(๒) กรณีที่ไม่มีการจับกุมผู้กระทำความผิดให้จ่ายเงินรางวัลแก่เจ้าหน้าที่ผู้จับในอัตราร้อยละ ๓๐ ของเงินค่าปรับที่ได้รับเงินรางวัลให้จ่ายแก่เจ้าหน้าที่ผู้จับตามสัดส่วนของการมีส่วนร่วมในการปฏิบัติงานในกรณีที่ไม่ต้องจ่ายเงินสินบนตามข้อ ๑๔ให้รวมส่วนของเงินสินบนจ่ายเป็นเงินรางวัลแก่เจ้าหน้าที่ผู้จับข้อ๑๖ การแบ่งเงินรางวัลตามข้อ ๑๕ให้แบ่งดังนี้(๑) กรณีที่กรมธุรกิจพลังงานไม่ได้ถ่ายโอนภารกิจหรือมอบอำนาจให้องค์กรปกครองส่วนท้องถิ่นทำการแทน(๑.๑)กรณีความผิดที่เกิดขึ้นในเขตท้องที่กรุงเทพมหานคร(๑.๑.๑) ผู้บริหาร ในอัตราร้อยละ๑๕(๑.๑.๒)หน่วยงานที่รับผิดชอบโดยตรง ในอัตราร้อยละ๖๐(๑.๑.๓) สำนักบริหารกลาง ในอัตราร้อยละ๑๐(๑.๑.๔)หน่วยงานสนับสนุนอื่น ในอัตราร้อยละ๑๕(๑.๒)กรณีความผิดที่เกิดขึ้นในเขตท้องที่จังหวัดอื่นนอกจากกรุงเทพมหานคร(๑.๒.๑) ผู้บริหาร ในอัตราร้อยละ๑๕(๑.๒.๒)หน่วยงานที่รับผิดชอบโดยตรง ในอัตราร้อยละ๔๕(๑.๒.๓) สำนักบริหารกลาง ในอัตราร้อยละ๑๐(๑.๒.๔)สำนักงานพลังงานจังหวัด ในอัตราร้อยละ๑๕(๑.๒.๕)หน่วยงานสนับสนุนอื่น ในอัตราร้อยละ๑๕(๒)กรณีความผิดที่เกิดขึ้นเป็นภารกิจที่กรมธุรกิจพลังงานถ่ายโอนภารกิจหรือมอบอำนาจให้องค์กรปกครองส่วนท้องถิ่นทำการแทน(๒.๑) ผู้บริหาร ในอัตราร้อยละ๑๕(๒.๒) หน่วยงานที่รับผิดชอบโดยตรง ในอัตราร้อยละ๖๐(๒.๓) สำนักบริหารกลาง ในอัตราร้อยละ๑๐(๒.๔) หน่วยงานสนับสนุนอื่น ในอัตราร้อยละ๑๕กรณีที่การปฏิบัติหน้าที่ไม่มีหน่วยงานอื่นสนับสนุนให้นำเงินในส่วนของหน่วยงานสนับสนุนดังกล่าวมารวมเป็นเงินรางวัลของหน่วยงานที่รับผิดชอบโดยตรงข้อ๑๗ การแบ่งเงินรางวัลในหน่วยงานต่างๆ ตามข้อ ๑๖ ให้เป็นไปตามเอกสารแนบท้ายระเบียบนี้ในกรณีที่การจับกุมผู้กระทำความผิดรายใดมีเหตุสมควรเพิ่มอัตราส่วนแบ่งของผู้จับกุมคนใดเป็นพิเศษ เช่นได้รับอันตรายถึงบาดเจ็บ พิการ หรือเสียชีวิต ให้อธิบดีพิจารณาเป็นราย ๆ ไปและคำสั่งของอธิบดีให้ถือว่าเป็นที่สุดหมวด ๔หลักฐานการขอรับเงินสินบนหรือเงินรางวัล ข้อ๑๘เมื่อผู้มีอำนาจเปรียบเทียบคดีได้เปรียบเทียบหรือเมื่อศาลมีคำพิพากษาถึงที่สุดให้ลงโทษจำเลย แล้วแต่กรณีให้ผู้แจ้งความนำจับหรือเจ้าหน้าที่ผู้จับมายื่นคำขอรับเงินสินบนหรือเงินรางวัลต่ออธิบดีกรมธุรกิจพลังงานหรือผู้ซึ่งอธิบดีมอบหมายตามแบบที่กรมธุรกิจพลังงานกำหนดภายใน ๙๐ วัน พร้อมด้วยเอกสารหลักฐาน ดังต่อไปนี้(๑)สำเนาภาพถ่ายบัตรประจำตัวประชาชนหรือบัตรประจำตัวอื่นที่หน่วยงานของรัฐออกให้และสำเนาภาพถ่ายทะเบียนบ้านพร้อมรับรองสำเนาถูกต้อง(๒) สำเนาบันทึกประจำวันแจ้งความนำจับหรือสำเนาใบรับแจ้งความนำจับแล้วแต่กรณี พร้อมรับรองสำเนาถูกต้องโดยผู้รับแจ้งความนำจับรับรองเป็นลายลักษณ์อักษรว่าผู้ขอเบิกเงินสินบนเป็นผู้แจ้งความนำจับจริง(เฉพาะกรณีขอรับเงินสินบน)(๓) สำเนาบันทึกการจับกุมของเจ้าหน้าที่ผู้จับ(๔) หนังสือมอบฉันทะให้หัวหน้าคณะผู้จับกุมเป็นผู้รับเงินรางวัล (ถ้ามี)(๕) ข้อตกลงในการแบ่งเงินสินบน (ถ้ามี)(๖)สำเนาคำพิพากษาคดีถึงที่สุดหรือหนังสือแจ้งผลคดีของพนักงานอัยการว่าคดีถึงที่สุดแล้วแต่กรณี (ถ้ามี)กรณีที่ไม่มีการมอบฉันทะรับเงินรางวัลตาม(๔) ให้หัวหน้าคณะผู้จับกุมส่งหลักฐานการแจ้งรายละเอียดเกี่ยวกับผู้รับเงินรางวัลทุกคนและวิธีการขอรับเงินรางวัลมาด้วยข้อ๑๙การจ่ายเงินสินบนให้แก่ผู้แจ้งความนำจับในกรณีผู้แจ้งความนำจับไม่เปิดเผยชื่อให้ผู้แจ้งความนำจับพิมพ์ลายมือไว้ที่แบบคำขอรับเงินโดยไม่ต้องระบุชื่อแล้วให้ผู้รับแจ้งความลงลายมือชื่อรับรองในแบบคำขอรับเงินนั้นด้วยแบบคำขอรับเงินดังกล่าวให้ถือเป็นใบสำคัญคู่จ่ายเงินข้อ๒๐ผู้มีสิทธิ์ได้รับเงินสินบนหรือเงินรางวัลจะต้องขอรับเงินจากกรมธุรกิจพลังงานภายในกำหนด ๑๘๐ วันนับแต่วันสั่งจ่ายเงินสินบนหรือเงินรางวัลหมวด ๕คณะกรรมการวินิจฉัยการจ่ายเงินสินบนหรือเงินรางวัล ข้อ๒๑ให้มีคณะกรรมการวินิจฉัยการจ่ายเงินสินบนหรือเงินรางวัลประกอบด้วยอธิบดีกรมธุรกิจพลังงานเป็นประธาน รองอธิบดีกรมธุรกิจพลังงานผู้อำนวยการสำนักความปลอดภัยธุรกิจก๊าซธรรมชาติ ผู้อำนวยการสำนักความปลอดภัยธุรกิจก๊าซปิโตรเลียมเหลวผู้อำนวยการสำนักความปลอดภัยธุรกิจน้ำมัน ผู้อำนวยการสำนักคุณภาพน้ำมันเชื้อเพลิงผู้อำนวยการสำนักบริการธุรกิจและการสำรองน้ำมันเชื้อเพลิง เป็นกรรมการให้อธิบดีกรมธุรกิจพลังงานแต่งตั้งข้าราชการสังกัดกรมธุรกิจพลังงานคนหนึ่งเป็นเลขานุการและอีกไม่เกินสองคนเป็นผู้ช่วยเลขานุการข้อ๒๒ การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมถ้าประธานไม่มาประชุม หรือไม่อยู่ในที่ประชุมหรือไม่สามารถปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ๒๓[๓] ให้คณะกรรมการมีอำนาจหน้าที่ ดังต่อไปนี้(๑)กำหนดหลักเกณฑ์การพิจารณาเพื่อปฏิบัติการตามระเบียบนี้(๒)ตีความกรณีมีปัญหาการปฏิบัติตามระเบียบนี้(๓)วินิจฉัยชี้ขาดกรณีมีข้อพิพาทเกี่ยวข้องกับสิทธิของผู้ขอรับเงินสินบนหรือเงินรางวัล(๔)เรียกเจ้าหน้าที่หรือบุคคลอื่นที่เกี่ยวข้องมาชี้แจงข้อเท็จจริงหรือส่งมอบเอกสารที่อยู่ในครอบครอง(๕)ระงับการจ่ายเงินสินบนหรือเงินรางวัลกรณีที่เห็นว่าการจ่ายเงินสินบนหรือเงินรางวัลไม่ถูกต้องตามกฎหมายหรือระเบียบนี้และถ้าได้จ่ายเงินสินบนหรือเงินรางวัลไปแล้ว ให้ผู้รับส่งคืนแก่กรมธุรกิจพลังงานกระทรวงพลังงาน ภายในหกสิบวัน นับแต่วันที่ได้รับแจ้งมติคณะกรรมการ(๖)แต่งตั้งคณะอนุกรรมการเพื่อตรวจสอบข้อเท็จจริงและดำเนินการตามที่คณะกรรมการมอบหมาย(๗)ปฏิบัติการอื่นตามที่กรมธุรกิจพลังงาน กระทรวงพลังงาน มอบหมายคำวินิจฉัยของคณะกรรมการให้เป็นที่สุดประกาศณ วันที่ ๒๘ เมษายน พ.ศ. ๒๕๕๓พีระพล สาครินทร์อธิบดีกรมธุรกิจพลังงาน[เอกสารแนบท้าย]๑.เอกสารแนบท้าย ระเบียบกรมธุรกิจพลังงานว่าด้วยหลักเกณฑ์การจ่ายเงินสินบนรางวัลและวิธีปฏิบัติในการขอรับเงินสินบนหรือเงินรางวัลพ.ศ. ๒๕๕๓ ข้อ ๑๖ (๑.๑)๒.เอกสารแนบท้าย ระเบียบกรมธุรกิจพลังงานว่าด้วยหลักเกณฑ์การจ่ายเงินสินบนรางวัลและวิธีปฏิบัติในการขอรับเงินสินบนหรือเงินรางวัลพ.ศ. ๒๕๕๓ ข้อ ๑๖ (๑.๒)๓.เอกสารแนบท้าย ระเบียบกรมธุรกิจพลังงานว่าด้วยหลักเกณฑ์การจ่ายเงินสินบนรางวัลและวิธีปฏิบัติในการขอรับเงินสินบนหรือเงินรางวัลพ.ศ. ๒๕๕๓ ข้อ ๑๖ (๒)(ดูข้อมูลจากภาพกฎหมาย) ระเบียบกรมธุรกิจพลังงานว่าด้วยหลักเกณฑ์การจ่ายเงินสินบนรางวัลและวิธีปฏิบัติในการขอรับเงินสินบนหรือเงินรางวัล(ฉบับที่ ๒) พ.ศ. ๒๕๕๓[๔]ภิรมย์พร/ผู้จัดทำกวินทราดา/ตรวจ๑๖ พฤศจิกายน๒๕๕๓ชุติมา/ปรับปรุง๒๕ พฤษภาคม ๒๕๖๑[๑]ราชกิจจานุเบกษา เล่ม ๑๒๗/ตอนพิเศษ ๑๐๓ ง/หน้า ๑/๓๐ สิงหาคม ๒๕๕๓[๒] มาตรา๑๓ แก้ไขเพิ่มเติมโดยระเบียบกรมธุรกิจพลังงานว่าด้วยหลักเกณฑ์การจ่ายเงินสินบนรางวัลและวิธีปฏิบัติในการขอรับเงินสินบนหรือเงินรางวัล(ฉบับที่ ๒) พ.ศ. ๒๕๕๓[๓] มาตรา๒๓ แก้ไขเพิ่มเติมโดยระเบียบกรมธุรกิจพลังงานว่าด้วยหลักเกณฑ์การจ่ายเงินสินบนรางวัลและวิธีปฏิบัติในการขอรับเงินสินบนหรือเงินรางวัล(ฉบับที่ ๒) พ.ศ. ๒๕๕๓[๔]ราชกิจจานุเบกษา เล่ม ๑๒๗/ตอนพิเศษ ๑๒๔ ง/หน้า ๗/๒๖ ตุลาคม ๒๕๕๓